Malta Chamber of SMEs .td_uid_2_615aea19f3b9b_rand.td-a-rec-img{text-align:left}.td_uid_2_615aea19f3b9b_rand.td-a-rec-img img{margin:0 auto 0 0} L-Assoċċjazzjoni Maltija tal-Lukandi u r-Ristoranti (MHRA) appellat lill-Gvern biex jirrevedi l-protokolli u l-policies biex il-pajjiż jirritorna għan-normal għax it-tilqim kontra l-virus qiegħed jaħdem. Komplew li fil-Gżejjer Maltin il-maġġoranza tan-nies huma mlaqqma u għalhekk għandhom jitnaqqsu jew jitneħħew kompletament ir-restrizzjonijiet marbuta mal-Covid-19. L-MHRA għamlet referenza għall-aħbar tad-Deputat Prim Ministru Chris Fearne għat-tnaqqis ta' miżuri għal dawk ristoranti li volontarjament jaċċettaw persuni li huma mlaqqma kompletament u għandhom ċertifikat tal-vaċċin validu. Komplew li huma repetutament irrikonoxxew l-isforzi li saru mill-Gvern biex Malta jkollha l-ogħla rata ta' persuni mlaqqma kif ukoll l-isforzi biex tingħata d-doża booster tat-tilqima qabel ix-xhur tax-xitwa. L-MHRA żiedet li hija konxja tal-isforzi tal-gvern biex persuni li jidħlu Malta jkunu mlaqqma kompletament. Huma rringrazzjaw lill-gvern għal Government wage supplement li ngħataw il-lukandi, barijiet u ristoranti fost oħrajn u saħqu li dan wassal biex ma jkunx hemm riperskussjonjiet kbar fis-settur. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615aea19f4105_rand.td-a-rec-img{text-align:left}.td_uid_3_615aea19f4105_rand.td-a-rec-img img{margin:0 auto 0 0}